《感兴》
宋代·董嗣杲

荒菊死石罅，小梅发岩阿。
时换物色异，雨过霜晴多。
寒乌抱枯柳，悲鸣愁网罗。
哀哀如诉人，人岂无风波。
风波久自定，静默可御魔。
同心议否臧，有酒能消磨。
不兴短生思，奈此岁月何。
掩门忽思归，睡熟闻棹歌。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。